Marile puteri ale Europei încep în scurt timp vaccinarea anti-COVID. Data stabilită de Italia.
Marile puteri ale Europei vor începe în curând vaccinarea anti-COVID-19. Germania și Marea Britanie încep vaccinarea anti-COVID-19 luna aceasta. Italia, Spania și Belgia trec la vaccinarea anti-COVID-19 luna viitoare.
Mult a fost, puțin a mai rămas! Țările unde oamenii preferă să meargă în vacanță încep vaccinarea anti-COVID-19 în scurt timp. Vor fi mai sigure și doritorii pot să călătorească cu mai puține emoții la vară. "29 ianuarie este data pe care și-au însemnat-o în calendar toți italienii. Este data anunțată, aseară, în Plen, de ministrul italian al Sănătății, când peste 200 de milioane de doze vor ajunge în Italia, în cele 300 de centre pregătite ca să aștepte vaccinul. Italienii abia așteptau vaccinul, dar anumite declarații în public ale medicilor care sunt sceptici în ceea ce privește conținutul vaccinului, a mai redus din gradul de credibilitate în rândul populației. Acum, jumătate dintre italieni au declarat că s-ar vaccina. În același timp, vaccinul la care au colaborat și italienii împreună cu Universitatea Oxford îi ajută puțin să aibă încredere în următoarele doze de vaccin", a transmis Anca Mihai, corespodentul Aleph News în Italia.